[image: image1.png]ROMANIA




Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	24 octombrie 2017

	Nr.
	4c-7/718 


R A P O R T

asupra proiectului de Lege privind aprobarea Ordonanţei de urgenţă a Guvernului nr.32/2017 pentru modificarea Legii nr.186/2016 privind unele măsuri în domeniul asigurării unor categorii de persoane în sistemul public de pensii
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa 
nr.PLx 215/2017 din 29 mai 2017, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.32/2017 pentru modificarea Legii nr.186/2016 privind unele măsuri în domeniul asigurării unor categorii de persoane în sistemul public de pensii.
Proiectul de lege are ca obiect de reglementare modificarea Legii nr.186/2016 privind unele măsuri în domeniul asigurării unor categorii de persoane în sistemul public de pensii, în sensul prelungirii până la data de 31 decembrie 2018 a termenului stabilit în vederea încheierii contractului de asigurare socială pe baza căruia persoanele care nu au calitatea de pensionari pot efectua plata contribuţiei de asigurări sociale pentru perioadele de timp în care nu au avut calitatea de asigurat în sistemul public de pensii sau într-un sistem de asigurări sociale neintegrat acestuia.
Proiectul de lege a fost adoptat de Senat în şedinţa din 23 mai 2017.

La întocmirea prezentului raport, Comisia a avut în vedere avizele favorabile primite de la:

· Consiliul Legislativ (nr.247/19.04.2017)

· Consiliul Economic şi Social (nr.2048/19.04.2017)

· Comisia pentru buget, finanţe şi bănci (nr.4c-2/658/20.06.2017)

· Comisia juridică, de disciplină şi imunităţi (nr.4c-11/601/08.06.2017)
· Comisia pentru egalitatea de şanse pentru femei şi bărbaţi (nr.4c-17/1293/07.06.2017).
La dezbaterile care au avut loc în şedinţa comisiei din 18 octombrie 2017 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, doamna Georgeta Jugănaru director în cadrul Ministerului Muncii şi Justiţiei Sociale.

La lucrările comisiei şi-au înregistrat prezenţa 17 deputaţi, din totalul de 22 membri ai comisiei.

Raportul comisiei a fost adoptat cu unanimitate de voturi pentru.

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor, adoptarea proiectului de lege cu amendamente, redate în anexa care face parte integrantă din prezentul raport. 




PREŞEDINTE,





SECRETAR,



Adrian Solomon





Violeta Răduţ
ANEXĂ

Amendamente admise:

	Nr. crt.
	Text ordonanţa de urgenţă
	Text adoptat de Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege privind aprobarea Ordonanţei de urgenţă a Guvernului nr.32/2017 pentru modificarea Legii nr. 186/2016 privind unele măsuri în domeniul asigurării unor categorii de persoane în sistemul public de pensii


	Nemodificat 
	

	2. 
	__
	Articol unic. – Se aprobă Ordonanţa de urgenţă a Guvernului nr. 32 din 20 aprilie 2017 pentru modificarea Legii nr. 186/2016 privind unele măsuri în domeniul asigurării unor categorii de persoane în sistemul public de pensii, publicată în Monitorul Oficial al României, Partea I, nr. 288 din 24 aprilie 2017.


	Articol unic. – Se aprobă Ordonanţa de urgenţă a Guvernului nr. 32 din 20 aprilie 2017 pentru modificarea Legii nr. 186/2016 privind unele măsuri în domeniul asigurării unor categorii de persoane în sistemul public de pensii, publicată în Monitorul Oficial al României, Partea I, nr. 288 din 24 aprilie 2017, cu următoarele modificări şi completări:
Autori: membrii comisiei

	Pentru respectarea normelor de tehnică legislativă.

	3. 
	Titlul ordonanţei

Ordonanţa de urgenţă nr. 32 din 20 aprilie 2017 pentru modificarea Legii nr. 186/2016 privind unele măsuri în domeniul asigurării unor categorii de persoane în sistemul public de pensii


	__
	Nemodificat 
	

	4. 
	Articol unic. - Legea nr. 186/2016 privind unele măsuri în domeniul asigurării unor categorii de persoane în sistemul public de pensii, publicată în Monitorul Oficial al României, Partea I, nr. 842 din 24 octombrie 2016, se modifică după cum urmează:


	
	Nemodificat 
	

	5. 
	1. La articolul 2, alineatul (1) va avea următorul cuprins:

"Art.2. - (1) Persoanele interesate prevăzute la art. 1 alin. (1) încheie un contract de asigurare socială, până la data de 31 decembrie 2017, potrivit modelului prevăzut în anexa care face parte integrantă din prezenta lege."


	
	1. La articolul unic punctul 1, alineatul (1) al articolului 2 se modifică şi va avea următorul cuprins:

"Art.2. - (1) Persoanele interesate prevăzute la art. 1 alin. (1) încheie un contract de asigurare socială, până la data de 31 decembrie 2018, potrivit modelului prevăzut în anexa care face parte integrantă din prezenta lege."

Autori: membrii comisiei

	Pentru respectarea normelor de tehnică legislativă.

Prelungirea termenului de aplicare al ordonanţei.

	6. 
	2. La articolul 6, alineatul (1) va avea următorul cuprins:

"(1) Plata contribuţiei de asigurări sociale se efectuează într-o singură tranşă sau eşalonat, în tranşe lunare, până la data de 31 decembrie 2017."


	
	2. La articolul unic punctul 2, alineatul (1) al articolului 6 se modifică şi va avea următorul cuprins:
"Art.6. - (1) Plata contribuţiei de asigurări sociale se efectuează într-o singură tranşă sau eşalonat, în tranşe lunare, până la data de 31 decembrie 2018."

Autori: membrii comisiei

	Pentru respectarea normelor de tehnică legislativă.

Prelungirea termenului de aplicare al ordonanţei.

	7. 
	__
	__
	3. La articolul unic, după  punctul 2 se introduce un nou punct, pct.21, cu următorul cuprins:

«21. La alineatul (1) al articolului 2 din anexă, după litera g) se introduce o nouă literă, litera h), cu următorul cuprins: 

“h) anul 2018, luna/lunile ........., venit asigurat ........... lei.”»
Autori: membrii comisiei

	Pentru respectarea normelor de tehnică legislativă.

Completarea textului pentru corelare cu măsurile propuse.

	8. 
	3. În anexă la articolul 2, alineatul (5) va avea următorul cuprins:

"(5) Plata contribuţiei se efectuează:

a) integral, într-o singură tranşă - până la data de 31 decembrie 2017;

b) în tranşe lunare - până la data de 31 decembrie 2017."


	__
	3. La articolul unic punctul 3, alineatul (5) al articolului 2 al anexei se modifică şi va avea următorul cuprins:

"(5) Plata contribuţiei se efectuează:

a) integral, într-o singură tranşă - până la data de 31 decembrie 2018;

b) în tranşe lunare - până la data de 31 decembrie 2018."

Autori: membrii comisiei

	Pentru respectarea normelor de tehnică legislativă.

Prelungirea termenului de aplicare al ordonanţei.

	9. 
	4. În anexă la articolul 5, alineatul (3) va avea următorul cuprins:

"(3) Durata contractului expiră la data de 31 decembrie 2017, cu menţinerea efectelor dobândite în temeiul acestuia."


	__
	4. La articolul unic punctul 4, alineatul (3) al articolului 5 al anexei se modifică şi va avea următorul cuprins:
"(3) Durata contractului expiră la data de 31 decembrie 2018, cu menţinerea efectelor dobândite în temeiul acestuia."

Autori: membrii comisiei

	Pentru respectarea normelor de tehnică legislativă.

Prelungirea termenului de aplicare al ordonanţei.

